SISB กำไรปีนี้โตเด่น 68% รับอัพค่าเทอม-เปิดสาขาใหม่หนุน แนะซื้อเป้า 13 บ.
SISB กำไรปีนี้โตเด่น 68% รับอัพค่าเทอม-เปิดสาขาใหม่หนุน แนะซื้อเป้า 13 บ.
24 มี.ค. 2564

บล.ฟินันเซียไซรัส ระบุในบทวิเคราะห์ (24 มี.ค.2564) โดยมองว่าผลประกอบการของ บริษัท เอสไอเอสบี จำกัด (มหาชน) หรือ SISB อยู่ใน Growth stage การเติบโตในปี 2564 จะมาจากการเปิดเฟส 2 ของโรงเรียน SISB สาขาธนบุรีในเดือน ส.ค. 2564 และการเติบโตในปี 2565 จะมาจากการรับรู้รายได้จากสาขาธนบุรีเต็มปี และการเปิดสาขาใหม่ที่นนทบุรีประมาณเดือน ส.ค. 2564
ขณะเดียวกันผู้บริหารตั้งเป้า Capacity ปี 2564-2565 เพิ่ม 600 คนและ 1,000 คน ตามลำดับ และตั้งเป้าเพิ่มจำนวนนักเรียน 200 คนในปี 2564 และ 400 คนในปี 2565 เป้าหมายในปี 2564 สอดคล้องกับประมาณการแต่เป้าปี 2565 สูงกว่าประมาณการของเราซึ่งจะเป็น Upside ต่อไปหากทำได้ตามเป้า
ทั้งนี้คาดการณ์กำไรสุทธิไตรมาส 1/2564 เบื้องต้นที่ 70 ล้านบาท เพิ่มขึ้น 3% จากไตรมาสก่อน, และเพิ่มขึ้น 19% จากช่วงเดียวกันเมื่อปีก่อน แม้ว่าโรงเรียนจะปรับการเรียนการสอนเป็น Online ในเดือน ม.ค.แต่ได้ปรับเพิ่มค่าเทอม 5% ตั้งแต่ต้นปีซึ่งเป็นการเลื่อนปรับมาจากเดือน ส.ค.2563
สำหรับ โมเมนตัมกำไรปีนี้จะเติบโตทุกไตรมาส และยังคาดกำไรทั้งปีเพิ่มขึ้น 68% จากช่วงเดียวกันเมื่อปีก่อน โดยยังคงแนะนำ “ซื้อ” คงราคาเหมาะสมปี 2564 ที่ 13 บาท 